Burnley

Burnley er en markedsby i Lancashire i England. Den er administrasjonssenter for distriktet Burnley. Den er lokalisert 34 km nord for Manchester og 32 km øst for Preston, beliggende ved samløpet av elvene Calder og Brun. Byen er omgitt av et ruralt område med jordbruk og landsbyer som Worsthorne, Cliviger, Hurstwood, Fence og Higham, og har et omdømme som et regionale senter av fortreffelighet for fabrikasjon og flyindustri. Befolkningen har dalt med bortimot 2500 mennesker, eller 3 prosent, siden folketellingen i 2001. Befolkningstallet for 2011 var på 87 057 innbyggere.«Lancashire Population, 2011 Census» , Lancashire County Council Det er særlig unge mennesker som ikke blir værende i byen. Burnley er det 21. underprivilegert området i England, med en lavere forventet levealder  enn resten av landet.«Burnley's population decline set to continue», Lancashire Telegraph 18. september 2008

Byen vokste opp omkring industrivirksomhet på 1800-tallet. Det var særlig tekstilindustri som var viktig, og da denne møtte nedgangstider førte det til høy arbeidsledighet i Burnley. I 2001 oppsto det ved flere tilfeller uroligheter i byen som en følge av sosial nød og spenninger mellom forskjellige folkegrupper, spesielt mellom hvite og asiater. British National Party har hatt økende oppslutning i lokalvalg, mye på grunn av utbredt fattigdom i flere bydeler, mens den forholdsvis store andelen av befolkningen som kommer fra Asia føler at de blir presset inn i byens aller minst privilegerte områder.

 Idrett 
Burnley FC har spilt på Turf Moor siden 1893, og var en av klubbene som grunnla The Football League.

 Vennskapsbyer 
Burnleyhar følgende vennskapsbyer:

  Vitry-sur-Seine, Frankrike (siden 1958)«British towns twinned with French towns» [via WaybackMachine]. Archant Community Media Ltd. Arkivert fra originalen den 5. juli 2013Minutes of Burnley Borough Council meeting  (PDF), 14. februar 2007.

 Referanser 

 Litteratur 
 Bennett, Walter (1946–1951): The History of Burnley, 4 bind, Burnley Corporation
 Bolton, Ken; Frost, Roger (2006): Burnley, Francis Frith, ISBN 1-84589-131-7
 Hall, Brian (2002): Burnley: A Short History, Burnley Historical Society
 Hall, Brian; Spencer, Ken (1993): Burnley: A Pictorial History, Phillimore, ISBN 0-85033-866-2
 Rickards, Guy (Juli 1997): «Icarus Soaring: The Music of John Pickard» i: Tempo, n.s., 201 , s. 2–5
 Roberts, Kev (2000): Northern Soul Top 500, Goldmine Publications, ISBN 0-9539291-0-8
 Townend, Mike (2004): Burnley, Tempus Publishing, ISBN 0-7524-1566-2
 Townend, Mike (2006): Burnley Revisited, Tempus Publishing, ISBN 0-7524-3996-0

 Eksterne lenker 

 Burnley Borough Council, offisielt nettsted
 Visit Burnley, offisielt turistnettsted
 Ordnance Surveys kart over østlige Burnley i 1890
 Ordnance Surveys kart over vestlige Burnley i 1890

Kategori:Byer i Lancashire